Document ID: 32005R1701

KOMISJONI MÄÄRUS (EÜ) nr 1701/2005,
18. oktoober 2005,
millega muudetakse määrust (EÜ) nr 795/2004, millega kehtestatakse nõukogu määruses (EÜ) nr 1782/2003 (millega kehtestatakse ühise põllumajanduspoliitika raames kohaldatavate otsetoetuskavade ühiseeskirjad ja teatavad toetuskavad põllumajandustootjate jaoks) sätestatud ühtse otsemaksete kava üksikasjalikud rakenduseeskirjad
EUROOPA ÜHENDUSTE KOMISJON,
võttes arvesse Euroopa Ühenduse asutamislepingut,
võttes arvesse nõukogu 29. septembri 2003. aasta määrust (EÜ) nr 1782/2003, millega kehtestatakse ühise põllumajanduspoliitika raames kohaldatavate otsetoetuskavade ühiseeskirjad ja teatavad toetuskavad põllumajandustootjate jaoks ning muudetakse määrusi (EMÜ) nr 2019/93, (EÜ) nr 1452/2001, (EÜ) nr 1453/2001, (EÜ) nr 1454/2001, (EÜ) nr 1868/94, (EÜ) nr 1251/1999, (EÜ) nr 1254/1999, (EÜ) nr 1673/2000, (EMÜ) nr 2358/71 ja (EÜ) nr 2529/2001, (1) eriti selle artikli 145 punkte c, d ja f,
ning arvestades järgmist:
(1)
Komisjoni määrusega (EÜ) nr 795/2004 (2) on kehtestatud alates 2005. aastast kohaldatavad ühtse otsemaksete kava rakenduseeskirjad. Kõnealuse kava halduslik ja rakenduslik kohaldamine siseriiklikul tasandil on näidanud vajadust kava mõnede aspektide veelgi üksikasjalikemate eeskirjade ja olemasolevate eeskirjade teatud aspektide selgitamise ja kohandamise järele.
(2)
Eelkõige on asjakohane täpsustada püsikultuuride ja mitmeaastaste kultuuride määratluse kohaldamist seoses toetuskõlblikkuse tingimustega ühtse otsemaksete kava puhul tootmisest kõrvaldatud maa kasutamisel tooraine tootmiseks vastavalt komisjoni 29. oktoobri 2004. aasta määrusele (EÜ) nr 1973/2004, millega sätestatakse üksikasjalikud eeskirjad nõukogu määruse (EÜ) nr 1782/2003 IV ja IVa jaotises sätestatud toetuskavade rakendamiseks ja tootmisest kõrvaldatud maa kasutamine tooraine tootmiseks, (3) ning seoses määruse (EÜ) nr 1782/2003 artiklis 88 osutatud energeetiliste põllukultuuride toetuskavaga.
(3)
Eelkõige nõukogu 17. mai 1999. aasta määruses (EÜ) nr 1251/1999 (millega kehtestatakse teatavate põllukultuuride tootjatele toetussüsteem) (4) sätestatud eelmise põllukultuuride korra kohaselt oli tootmisest kõrvaldatud maa puhul, millel kasvatati tooraine tootmiseks kasutatavaid püsikultuure, või maa puhul, millel kasvatati mitmeaastaseid kultuure, õigus saada pindalatoetust. Määruse (EÜ) nr 1782/2003 artikli 54 lõike 2 kohaselt piirdub toetuskõlblikkus aladega, mis ei olnud 2003. aastaks taotluste esitamiseks ettenähtud kuupäeval püsikultuuride all, kuigi see ei tähenda, et nimetatud määruse artikli 53 kohaldamisel jäetakse maad, millel kasvatatakse tooraine tootmiseks kasutatavaid püsikultuure, toetusõiguste kindlaksmääramisel kõrvale, kuna nende maade eest anti võrdlusperioodil otsetoetusi. Seepärast on asjakohane lubada põllumajandustootjatel, kes kasvatasid 2003. aastal selliseid kultuure kõnealuse tootmisest kõrvaldamise või mitmeaastaste kultuuridega seotud erikorra alusel, kasutada seda maad vastavalt artiklis 53 osutatud maa tootmisest kõrvaldamise toetusõiguste kindlaksmääramiseks ja kindlaksmääratud maa tootmisest kõrvale jätmise toetusõiguste kasutamiseks.
(4)
Kuivõrd toetusõiguste kindlaksmääramisel on võrdlusaastaks määruse (EÜ) nr 1782/2003 artiklis 59 sätestatud piirkondliku mudeli puhul kava esimene kohaldamisaasta vastavalt määruse (EÜ) nr 795/2004 artikli 38 lõikele 1, on asjakohane täpsustada, et tootmisest kõrvaldatud maad, millel kasvatatakse määruse (EÜ) nr 1782/2003 artikli 55 punktis b osutatud eesmärkidel kasutatavaid püsikultuure, ning maad, millel kasvatatakse püsikultuure ja mille kohta on esitatud ka kõnealuse määruse artiklis 88 sätestatud energeetiliste põllukultuuride toetuse taotlus, tuleks käsitada toetusõiguste kindlaksmääramisel ja kasutamisel toetuskõlblike hektaritena.
(5)
Lisaks sellele on vaja täpsustada, millised kultuurid on lubatud tootmisest kõrvaldatud maa jaoks ja millised on lubatud energia tootmiseks maa puhul, mille kohta on esitatud taotlus ühtse otsemaksete kava raames. Seepärast on asjakohane ette näha võimalus kasutada toetusõigusi vastavalt toetuskõlblikkuse tingimustele, mis on sätestatud alade kohta, millel kasvatati tooraine tootmiseks kasutatavaid püsikultuure määruse (EÜ) nr 1973/2004 peatüki 16 kohaselt, ning kultuuride kohta, mida kasutati energiatoodete tootmiseks määruse (EÜ) nr 1782/2003 artiklis 88 sätestatud kava alusel.
(6)
Seepärast tuleks määrust (EÜ) nr 795/2004 vastavalt muuta.
(7)
Kuna määrust (EÜ) nr 795/2004 kohaldatakse alates 1. jaanuarist 2005, tuleks ka käesoleva määruse sätteid kohaldada tagasiulatuvalt alates samast kuupäevast ning sellest tulenevalt lubada 2005. aasta taotlusega seotud asjaomasel põllumajandustootjal oma ühtset taotlust muuta.
(8)
Käesolevas määruses sätestatud meetmed on kooskõlas otsetoetuste korralduskomitee arvamusega,
ON VASTU VÕTNUD KÄESOLEVA MÄÄRUSE:
Artikkel 1
Määrust (EÜ) nr 795/2004 muudetakse järgmiselt.
1.
Artikli 2 punktid c ja d asendatakse järgmisega:
“c)
püsikultuurid - külvikorravälised kultuurid, välja arvatud püsikarjamaa, mis võtavad maa enda alla vähemalt viieks aastaks ja annavad korduvat saaki, sealhulgas puukoolid, nagu on määratletud komisjoni otsuse 2000/115/EÜ (5) I lisa punktis G/05, ja lühikese raieringiga madalmets (CN-kood ex 0602 90 41), välja arvatud mitmeaastased kultuurid ja mitmeaastaste kultuuride puukoolid;
d)
mitmeaastased kultuurid - järgmiste toodete kultuurid ja nende mitmeaastaste kultuuride puukoolid:
CN-kood
0709 10 00
Artišokid
0709 20 00
Spargel
0709 90 90
Rabarber
0810 20
Vaarikad, murakad, mooruspuumarjad ja logani murakad
0810 30
Mustad, valged või punased sõstrad ja karusmarjad
0810 40
Jõhvikad, mustikad ja muud perekonda Vaccinium kuuluvad marjad
2.
Lisatakse artikkel 3b:
“Artikkel 3b
Toetuskõlblikkus
1. Määruse (EÜ) nr 1782/2003 artikli 44 lõike 2 kohaldamisel käsitatakse toetusõiguste kindlaksmääramisel ja kasutamisel toetuskõlblike hektaritena:
a)
alasid, millel kasvatati lühikese raieringiga madalmetsa (CN-kood ex 0602 90 41), Miscanthus sinensis’t (CN-kood ex 0602 90 51) või Phalaris arundinacea’d (päideroog) ajavahemikul 30. aprillist 2004 kuni 10. märtsini 2005;
b)
alasid, millel kasvatati lühikese raieringiga madalmetsa (CN-kood ex 0602 90 41), Miscanthus sinensis’t (CN-kood ex 0602 90 51) või Phalaris arundinacea’d (päideroog) enne 30. aprilli 2004 ning mis renditi või omandati ajavahemikul 30. aprillist 2004 kuni 10. märtsini 2005, pidades silmas taotluse esitamist ühtse otsemaksete kava raames.
2. Määruse (EÜ) nr 1782/2003 artikli 51 kohaldamisel tuleks tootmisest kõrvaldatud maad, millel kasvatatakse nimetatud määruse artikli 55 punktis b osutatud eesmärkidel kasutatavaid püsikultuure, ning maad, millel kasvatatakse püsikultuure ja mille kohta on esitatud ka kõnealuse määruse artiklis 88 sätestatud energeetiliste põllukultuuride toetuse taotlus, käsitada toetuskõlblike hektaritena maa tootmisest kõrvaldamise toetusõiguste ja toetusõiguste kasutamisel.
3. Määruse (EÜ) nr 1782/2003 artikli 54 lõike 2 kohaldamisel käsitatakse maad, millel kasvatatakse nõukogu määruse (EÜ) nr 1251/1999 (6) artikli 6 lõikes 3 osutatud eesmärkidel kasutatavaid püsikultuure ja mille kohta anti 2003. aastaks kõnealuse määruse artikli 2 lõikes 2 osutatud pindalatoetust, toetuskõlblike hektaritena määruse (EÜ) nr 1782/2003 artiklis 53 osutatud maa tootmisest kõrvaldamise toetusõiguste kasutamisel.
4. Ilma et see piiraks määruse (EÜ) nr 1782/2003 artikli 51 kohaldamist, käsitatakse nimetatud määruse artikli 54 lõike 2 kohaldamisel maad, millel kasvatati 2003. aastaks pindalatoetuse taotluste esitamiseks ettenähtud kuupäeval mitmeaastaseid kultuure, toetuskõlblike hektaritena määruse (EÜ) nr 1782/2003 artiklis 53 osutatud maa tootmisest kõrvaldamise toetusõiguste kasutamisel.
5. Ilma et see piiraks määruse (EÜ) nr 1782/2003 artikli 60 kohaldamist ja kui liikmesriik kasutab nimetatud määruse artiklis 59 osutatud võimalust:
a)
käsitatakse määruse (EÜ) nr 1782/2003 artikli 63 lõike 2 kohaldamisel tootmisest kõrvaldatud maad, millel kasvatatakse määruse (EÜ) nr 1251/1999 artikli 6 lõikes 3 osutatud eesmärkidel kasutatavaid püsikultuure ja mille kohta anti 2003. aastaks kõnealuse määruse artikli 2 lõikes 2 osutatud pindalatoetust, toetuskõlblike hektaritena maa tootmisest kõrvaldamise toetusõiguste kindlaksmääramisel;
b)
käsitatakse määruse (EÜ) nr 1782/2003 artikli 63 lõike 2 kohaldamisel maad, millel kasvatatakse määruse (EÜ) nr 1782/2003 artikli 55 punktis b osutatud eesmärkidel kasutatavaid püsikultuure, toetuskõlblike hektaritena maa tootmisest kõrvaldamise toetusõiguste kindlaksmääramisel;
c)
käsitatakse määruse (EÜ) nr 1782/2003 artikli 59 lõike 4 kohaldamisel maad, millel kasvatatakse püsikultuure ja mille kohta on esitatud ka määruse (EÜ) nr 1782/2003 artiklis 88 sätestatud energeetiliste põllukultuuride toetuse taotlus, toetuskõlblike hektaritena toetusõiguste kindlaksmääramisel;
d)
käsitatakse määruse (EÜ) nr 1782/2003 artikli 59 lõike 4 kohaldamisel maad, millel kasvatatakse mitmeaastaseid kultuure, toetuskõlblike hektaritena toetusõiguste kindlaksmääramisel.
6. Põllumajandustootjad, keda mõjutab käesoleva artikli lõigete 2-5 kohaldamine 2005. aastal, võivad oma ühtset taotlust muuta nelja nädala jooksul alates 19. oktoobrist 2005 või kuupäevast, mille kehtestavad asjaomased liikmesriigid.
3.
Artiklit 48a muudetakse järgmiselt:
1.
Lõige 4 asendatakse järgmisega:
“Viiteid määruse (EÜ) nr 1782/2003 artiklitele 58 ja 59 või artikli 58 lõikele 1 ja artikli 59 lõikele 1 käesoleva määruse artiklis 3b ning 6. ja 7. peatükis käsitatakse viidetena määruse (EÜ) nr 1782/2003 artiklile 71e.”
2.
Lõige 6 asendatakse järgmisega:
“Viiteid määruse (EÜ) nr 1782/2003 artiklile 60 käesoleva määruse artiklis 3b, artikli 8 lõikes 2, artikli 9 lõike 1 punktis e ning artiklites 41 ja 50a käsitatakse viidetena määruse (EÜ) nr 1782/2003 artiklile 71g.”
3.
Lõige 7 asendatakse järgmisega:
“Viiteid määruse (EÜ) nr 1782/2003 artikli 63 lõikele 2 käesoleva määruse artiklites 39, 43 ja 48b käsitatakse viidetena määruse (EÜ) nr 1782/2003 artikli 71j lõikele 2.”
4.
Lõige 8 asendatakse järgmisega:
“Artikleid 3a, artikli 3b lõikeid 1, 3 ja 4 ning artikleid 7, 10, 12-17, 27, 28, 30, 31, 31a, 40, 42, 45-46 ja 49 ei kohaldata.”
5.
Lisatakse uus lõige 10:
“Viiteid määruse (EÜ) nr 1782/2003 artikli 59 lõikele 4 käesoleva määruse artiklis 3b käsitatakse viidetena määruse (EÜ) nr 1782/2003 artikli 71f lõikele 2.”
Artikkel 2
Käesolev määrus jõustub Euroopa Liidu Teatajas avaldamise päeval.
Seda kohaldatakse alates 1. jaanuarist 2005.
Käesolev määrus on tervikuna siduv ja vahetult kohaldatav kõikides liikmesriikides.
Brüssel, 18. oktoober 2005

Labels: 6